title: A Tanács (EU) 2015/879 végrehajtási rendelete (2015. június 8.) a jemeni helyzetre tekintettel hozott korlátozó intézkedésekről szóló 1352/2014/EU rendelet 15. cikke (1) bekezdésének végrehajtásáról

text:
               9.6.2015

               HU

               Az Európai Unió Hivatalos Lapja

               L 143/3

         A TANÁCS (EU) 2015/879 VÉGREHAJTÁSI RENDELETE
   (2015. június 8.)
   a jemeni helyzetre tekintettel hozott korlátozó intézkedésekről szóló 1352/2014/EU rendelet 15. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a jemeni helyzetre tekintettel hozott korlátozó intézkedésekről szóló, 2014. december 18-i 1352/2014/EU tanácsi rendeletre (1) és különösen annak 15. cikke (1) bekezdésére,
   mivel:

               (1)

               A Tanács 2014. december 18-án elfogadta a 1352/2014/EU rendeletet.

               (2)

               Az ENSZ Biztonsági Tanácsa 2015. április 14-én elfogadta a 2216 (2015) sz. határozatot, amellyel többek között jegyzékbe vesz további két személyt, akikre ki kell terjeszteni a korlátozó intézkedéseket.

               (3)

               Az 1352/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 1352/2014/EU rendelet I. mellékletének helyébe az e rendelet mellékletében foglalt szöveg lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2015. június 8-án.

            a Tanács részéről

            az elnök

         D. REIZNIECE-OZOLA

      (1)  HL L 365., 2014.12.19., 60. o.

      MELLÉKLET

            „I. MELLÉKLET

               A 2. CIKKBEN EMLÍTETT SZEMÉLYEK, SZERVEZETEK ÉS SZERVEK JEGYZÉKE

            A.   SZEMÉLYEK

                        1.

                           Abdullah Yahya Al Hakim (
                              más néven
                           : a) Abu Ali al Hakim; b) Abu-Ali al-Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).

                           Eredeti írásmód:

                           Tisztsége: az al-Huthi mozgalom második embere. Cím: Dahyan, Sa'dah Governorate, Yemen. Születési idő: a) 1985 körül; b) 1984 és 1986 között. Születési hely: a) Dahyan, Yemen; b) Sa'dah Governorate, Yemen. Állampolgárság: jemeni. Egyéb adatok: Neme: férfi. Az ENSZ általi jegyzékbe vétel dátuma: 2014.11.7.
                        A szankcióbizottság által a jegyzékbe vétel indokolásával kapcsolatban nyújtott szöveges összefoglalóból származó további információ:
                        Abdullah Yahya al Hakim 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.
                        Abdullah Yahya al Hakim részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.
                        Értesülések szerint 2014 júniusában Abdullah Yahya al Hakim gyűlést szervezett a jemeni elnök, Abdrabuh Mansour Hadi elleni államcsíny megszervezése céljából. Al Hakim katonai és biztonsági parancsnokokkal, valamint törzsi vezetőkkel találkozott; a korábbi jemeni elnökhöz, Ali Abdullah Salehhez lojális csoportok vezetői is részt vettek a gyűlésen, melynek célja a jemeni főváros, Szanaa elfoglalására irányuló katonai erőfeszítések koordinálása volt.
                        2014. augusztus 29-én az Egyesült Nemzetek Szervezete Biztonsági Tanácsának elnöke nyilvános nyilatkozatban kijelentette, hogy a Tanács elítéli azokat cselekményeket, melyeket az Abdullah Yahya al Hakim vezette erők hajtottak végre, akik lerohanták a jemeni Amránt, ezen belül 2014. július 8-án a jemeni hadsereg főhadiszállását is. Al Hakim vezette az Amrán kormányzóság erőszakos elfoglalását 2014. júliusban, továbbá ő volt az Amrán kormányzóságban és a jemeni Hamdanban zajló konfliktusokkal kapcsolatos döntésekért felelős katonai parancsnok is.
                        2014. szeptember elejétől Abdullah Yahya al Hakim Szanaa területén tartózkodott, hogy felügyelni tudja a hadműveleteket, ha harcok kezdődnének. A feladata az volt, hogy katonai műveleteket szervezzen a jemeni kormány megdöntése céljából, valamint az ő felelőssége volt a Szanaa felé, illetve onnan kivezető utak biztosítása és ellenőrzése is.

                        2.

                           Abd Al-Khaliq Al-Huthi (más néven: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi d) Abu-Yunus).

                           Eredeti írásmód:

                           Tisztsége: az al-Huthi mozgalom katonai parancsnoka. Születési idő: 1984. Állampolgárság: jemeni. Egyéb adatok: Neme: férfi. Az ENSZ általi jegyzékbe vétel dátuma: 2014.11.7.
                        A szankcióbizottság által a jegyzékbe vétel indokolásával kapcsolatban nyújtott szöveges összefoglalóból származó további információ:
                        Abd al-Khaliq al-Huthi 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.
                        Abd al-Khaliq al-Huthi részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.
                        2013. október végén Abd al-Khaliq al-Huthi jemeni katonai egyenruhát viselő harcosok csoportját vezette a jemeni Dimajon belüli célpontok megtámadására. A kialakuló harcokban sokan életüket vesztették.
                        Értesülések szerint 2014. szeptember végén ismeretlen számú azonosítatlan harcos állt készen arra, hogy Abd al-Khaliq al-Huthi parancsára támadást hajtson végre a jemeni Szanaa diplomáciai létesítményei ellen. 2014. augusztus 30-án Abd al-Khaliq al-Huthi koordinációjával szállítottak fegyvereket Amránból egy szanaai tiltakozó táborba.

                        3.

                           Ali Abdullah Saleh (más néven: Ali Abdallah Salih).

                           Eredeti írásmód:

                           Tisztsége: a) a jemeni Népi Kongresszus Párt (General People's Congress party) elnöke; b) a Jemeni Köztársaság volt elnöke. Születési idő: a) 1945.3.21.; b) 1946.3.21.; c) 1942.3.21.; d) 1947.3.21.Születési hely: a) Bayt al-Ahmar, Sana'a Governorate, Yemen; b) Sana'a, Yemen; c) Sana'a, Sanhan, Al-Rib' al-Sharqi. Állampolgárság: jemeni. Útlevélszám: 00016161 (Jemen) Nemzeti azonosító szám: 01010744444. Egyéb adatok: Neme: férfi. Az ENSZ általi jegyzékbe vétel dátuma: 2014.11.7.
                        A szankcióbizottság által a jegyzékbe vétel indokolásával kapcsolatban nyújtott szöveges összefoglalóból származó további információ:
                        Ali Abdullah Saleh 2014. november 7-én került a 2140 (2014) sz. ENSZ BT-határozat 11. és 15. pontja értelmében, a határozat 17. és 18. pontjában meghatározott jegyzékbevételi követelményeknek való megfelelés következtében jegyzékbe vételre.
                        Ali Abdullah Saleh részt vett egyes, Jemen békéjét, biztonságát vagy stabilitását veszélyeztető tevékenységekben, egyebek közt a jemeni kormány és az ellenzéki erők között 2011. november 23-án megkötött, a békés jemeni hatalomátadásról szóló megállapodás végrehajtását akadályozó tevékenységekben, valamint olyan tevékenységekben is, melyek akadályozzák a jemeni politikai folyamatot.
                        Az Öböl-menti Együttműködési Tanács által támogatott 2011. november 23-i megállapodás értelmében Ali Abdullah Saleh több mint 30 év után lemondott elnöki tisztségéről.
                        Értesülések szerint 2012 őszére Ali Abdullah Saleh a huthik által elkövetett észak-jemeni erőszakos cselekmények egyik legfontosabb támogatójává vált.
                        A 2013. februári dél-jemeni összecsapások Saleh, az arab-félszigeti al-Kaida csoport (al-Qaeda in the Arabian Peninsula – AQAP) és Ali Salim al-Bayd déli szakadár együttes erőfeszítései nyomán törtek ki, amelyek arra irányultak, hogy a 2013. március 18-án Jemenben tartott nemzeti párbeszédre irányuló konferencia előtt zavargásokat keltsenek. A közelmúltban, 2014 szeptemberétől Saleh mások felhasználásával a központi kormány meggyengítésére, ezzel Jemen destabilizálására törekedett azzal a céllal, hogy kellőképpen instabil helyzetet teremtsen egy államcsínyhez. Az ENSZ szakértői csoportja által 2014 szeptemberében Jemenről készített jelentés szerint Saleh állítólag finanszírozás és politikai támogatás nyújtásával segíti egyes jemeniek erőszakos cselekményeit, továbbá azzal is, hogy biztosítja, hogy a Népi Kongresszus Párt tagjai továbbra is különböző módokon törekedjenek Jemen destabilizálására.

                        4.

                           Abdulmalik al-Houthi

                           Egyéb adatok: A jemeni huthi mozgalom vezetője. Jemen békéjét, biztonságát és stabilitását veszélyeztető cselekményekben vett részt. Az ENSZ általi jegyzékbe vétel dátuma: 2015.4.14.
                        A szankcióbizottság által a jegyzékbe vétel indokolásával kapcsolatban nyújtott szöveges összefoglalóból származó további információ:
                        Abdul Malik al-Houthi egy olyan csoport vezetője, amely Jemen békéjét, biztonságát és stabilitását veszélyeztető cselekményeket hajtott végre.
                        A huthi erők 2014 szeptemberében elfoglalták Szanaát, majd 2015 januárjában megkísérelték egyoldalúan elmozdítani Jemen legitim kormányát, a helyére pedig egy olyan illegitim kormányzó hatóságot akartak helyezni, amelyben a huthik vannak többségben. Al-Houthi 2004-ben, bátyja, Hussein Badredden al-Houthi halálát követően vette át a jemeni huthi mozgalom irányítását. A csoport vezetőjeként többször is azzal fenyegette a jemeni hatóságokat, hogy további zavargásokat fog szítani, amennyiben nem teljesítik követeléseit, emellett fogva tartotta Hadi elnököt, a miniszterelnököt és a kabinet több fontos tagját. Hadi elnök később Adenbe szökött. A huthik ekkor újabb offenzívát indítottak Aden irányába, amelyben Saleh korábbi elnökhöz és annak fiához, Ahmed Ali Salehhez hű katonai egységek is részt vettek.

                        5.

                           Ahmed Ali Abdullah Saleh

                           Egyéb adatok: Kulcsszerepet játszott a huthik katonai térnyerésének elősegítésében. Jemen békéjét, biztonságát és stabilitását veszélyeztető cselekményekben vett részt. Ahmed Saleh a Jemeni Köztársaság korábbi elnökének, Ali Abdullah Salehnek a fia. Az ENSZ általi jegyzékbe vétel dátuma: 2015.4.14.
                        A szankcióbizottság által a jegyzékbe vétel indokolásával kapcsolatban nyújtott szöveges összefoglalóból származó további információ:
                        Ahmed Ali Saleh azon munkálkodott, hogy aláássa Hadi elnök hatalmát, meghiúsította Hadi elnöknek a fegyveres erők megreformálására irányuló kísérleteit, és hátráltatta Jemennek a demokráciára való békés áttérését. Kulcsszerepet játszott a huthik katonai térnyerésének elősegítésében. Ahmed Ali Saleh 2013. február közepe óta több ezer új puskát adott át a köztársasági gárda brigádjainak és közelebbről meg nem határozott törzsi sejkeknek. A fegyvereket eredetileg 2010-ben szerezték be azzal a céllal, hogy egy későbbi időpontban politikai előnyökért cserébe elnyerjék velük az adományozottak lojalitását.
                        Ahmed Ali Saleh azt követően is megtartotta a jemeni köztársasági gárda parancsnoki tisztségét, hogy apja, Ali Abdullah Saleh, a Jemeni Köztársaság korábbi elnöke 2011-ben távozott elnöki posztjáról. Egy kicsit több mint egy évvel később Hadi elnök felmentette Salehet tisztségéből, ő azonban ezt követően is megőrizte jelentős befolyását a jemeni hadseregben. Az ENSZ 2014 novemberében vette jegyzékbe Ali Abdullah Salehet a 2140. sz. ENSZ BT-határozat alapján.”


title: A Bizottság 854/2013/EU végrehajtási rendelete ( 2013. szeptember 4. ) a 206/2010/EU rendelet I. mellékletének a tenyésztésre vagy termelésre szánt juhfélék és kecskefélék Unióba történő behozatalára vonatkozó állat-egészségügyi bizonyítványminta surlókórra vonatkozó állat-egészségügyi követelmények tekintetében történő módosításáról  EGT-vonatkozású szöveg

text:
               5.9.2013

               HU

               Az Európai Unió Hivatalos Lapja

               L 237/1

         A BIZOTTSÁG 854/2013/EU VÉGREHAJTÁSI RENDELETE
   (2013. szeptember 4.)
   a 206/2010/EU rendelet I. mellékletének a tenyésztésre vagy termelésre szánt juhfélék és kecskefélék Unióba történő behozatalára vonatkozó állat-egészségügyi bizonyítványminta surlókórra vonatkozó állat-egészségügyi követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes élő patás állatok Közösségbe történő behozatalára, valamint a Közösségen való átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről szóló, 2004. április 26-i 2004/68/EK tanácsi irányelvre (1) és különösen annak 13. cikke (1) bekezdésének e) pontjára,
   mivel:

               (1)

               A 206/2010/EU bizottsági rendelet (2) bizonyos, élő állatokat vagy friss húst tartalmazó szállítmányok Unióba való behozatala tekintetében követelményeket állapít meg többek között az állat-egészségügyi bizonyítvánnyal kapcsolatban. A rendelet előírása szerint a patás állatok szállítmányainak az Unióba való behozatala csak abban az esetben engedélyezett, ha bizonyos követelményeknek eleget tesznek, és a rendelet I. mellékletének 2. részében megállapított vonatkozó állat-egészségügyi bizonyítványminta figyelembevételével kiállított megfelelő állat-egészségügyi bizonyítvány kíséri őket.

               (2)

               A tenyésztésre szánt juh- és kecskefélék Unióba történő behozatalára vonatkozó bizonyítványminta a 206/2010/EU rendelet I. mellékletében „OVI-X” mintaként szerepel. Ez a minta tartalmazza a surlókórra vonatkozó garanciákat.

               (3)

               A 999/2001/EK európai parlamenti és tanácsi rendelet (3) szabályokat állapít meg a szarvasmarha-, juh- és kecskefélékben előforduló fertőző szivacsos agyvelőbántalmak (TSE-k) megelőzése, az ellenük való védekezés és a felszámolásuk tekintetében. A rendelet VIII. mellékletének A. fejezete meghatározza az élő állatoknak, azok spermájának és embrióinak Unión belüli kereskedelmére vonatkozó feltételeket. Emellett a rendelet IX. melléklete meghatározza az élő állatok, embriók, petesejtek és állati eredetű termékek Unióba történő behozatalára vonatkozó feltételeket.

               (4)

               Az új tudományos bizonyítékok ismeretében a 630/2013/EU bizottsági rendelet (4) módosította a 999/2001/EK rendeletet. A 999/2001/EK rendelet módosításai az atipikus surlókórt érintő korlátozások többségét feloldják. Emellett a klasszikus surlókórra vonatkozó szabályokat az élő juh- és kecskefélék behozatala tekintetében a szigorúbb megközelítés alkalmazása érdekében az Állat-egészségügyi Világszervezet (OIE) szabványaihoz igazítják.

               (5)

               A 206/2010/EU rendelet I. mellékletében szereplő „OVI-X” bizonyítványmintát ezért módosítani kell annak érdekében, hogy tükrözze a juh- és kecskefélék behozatalára vonatkozó, a 630/2013/EU rendelettel módosított 999/2001/EK rendeletben meghatározott követelményeket.

               (6)

               A 206/2010/EU rendeletet ezért ennek megfelelően módosítani kell.

               (7)

               A juh- és kecskefélékből álló állatszállítmányok Unióba történő behozatalában bekövetkező zavarok elkerülése érdekében az e rendelettel bevezetett módosítások hatálybalépését megelőzően a 206/2010/EU rendeletnek megfelelően kiállított állat-egészségügyi bizonyítványok használatát egy átmeneti időszakban bizonyos feltételek mellett engedélyezni kell.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 206/2010/EU bizottsági rendelet I. melléklete 2. részében szereplő „OVI-X” állat-egészségügyi bizonyítványminta helyébe az e rendelet mellékletében található szöveg lép.
   2. cikk
   Egy 2013. december 31-ig tartó átmeneti időszak során a tagállamok engedélyezik a tenyésztésre vagy termelésre szánt élő juhfélékből és kecskefélékből álló szállítmányok Unióba történő behozatalát, amennyiben azokat az e rendelet hatálybalépését megelőzően érvényben lévő 206/2010/EU rendelet I. mellékletének 2. részében meghatározott „OVI-X” mintának megfelelően kitöltött és aláírt állat-egészségügyi bizonyítvány kíséri, ha a bizonyítványokat 2013. december 1. előtt állították ki és írták alá.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 4-én.

            a Bizottság részéről

            az elnök

         José Manuel BARROSO

      (1)  HL L 139., 2004.4.30., 321. o.

      (2)  Az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló, 2010. március 12-i 206/2010/EU bizottsági rendelet (HL L 73., 2010.3.20., 1. o.).

      (3)  Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (HL L 147., 2001.5.31., 1. o.).

      (4)  Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet mellékleteinek módosításáról szóló, 2013. június 28-i 630/2013/EU bizottsági rendelet (HL L 179., 2013.6.29., 60. o.).

      MELLÉKLET

         „OVI-X minta


title: A Bizottság (EU) 2015/276 végrehajtási rendelete ( 2015. február 19. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.2.2015

               HU

               Az Európai Unió Hivatalos Lapja

               L 47/17

         A BIZOTTSÁG (EU) 2015/276 VÉGREHAJTÁSI RENDELETE
   (2015. február 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 19-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  116,3

                  IL

                  80,8

                  MA

                  83,9

                  TR

                  122,7

                  ZZ

                  100,9

                  0707 00 05

                  EG

                  191,6

                  TR

                  188,8

                  ZZ

                  190,2

                  0709 93 10

                  MA

                  191,6

                  TR

                  223,5

                  ZZ

                  207,6

                  0805 10 20

                  EG

                  46,3

                  IL

                  69,1

                  MA

                  51,5

                  TN

                  61,9

                  TR

                  68,2

                  ZZ

                  59,4

                  0805 20 10

                  IL

                  132,3

                  MA

                  106,7

                  ZZ

                  119,5

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  129,0

                  JM

                  118,8

                  MA

                  115,7

                  TR

                  78,7

                  US

                  145,3

                  ZZ

                  113,5

                  0805 50 10

                  EG

                  41,1

                  TR

                  58,9

                  ZZ

                  50,0

                  0808 10 80

                  BR

                  69,1

                  CL

                  94,8

                  MK

                  29,8

                  US

                  176,3

                  ZZ

                  92,5

                  0808 30 90

                  CL

                  123,6

                  CN

                  72,2

                  ZA

                  93,2

                  ZZ

                  96,3

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 587/2013/EU végrehajtási rendelete ( 2013. június 20. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Fraises de Nîmes (OFJ)]

text:
               21.6.2013

               HU

               Az Európai Unió Hivatalos Lapja

               L 169/62

      A BIZOTTSÁG 587/2013/EU VÉGREHAJTÁSI RENDELETE

   (2013. június 20.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Fraises de Nîmes (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában
                   (3) Franciaország kérelmét a „Fraises de Nîmes” elnevezés bejegyzésére.

               (3)

               A Bizottsághoz nem érkezett az 510/2006/EK rendelet 7. cikke szerinti kifogás, ezért a „Fraises de Nîmes” elnevezést be kell jegyezni.

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 20-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 296., 2012.10.2., 9. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      FRANCIAORSZÁG
      Fraises de Nîmes (OFJ)


title: A Bizottság 81/2012/EU végrehajtási rendelete ( 2012. január 31. ) a Lactobacillus pentosus (DSM 14025) takarmányadalékként való engedélyezésének megtagadásáról  EGT-vonatkozású szöveg

text:
               1.2.2012

               HU

               Az Európai Unió Hivatalos Lapja

               L 29/36

         A BIZOTTSÁG 81/2012/EU VÉGREHAJTÁSI RENDELETE
   (2012. január 31.)
   a Lactobacillus pentosus (DSM 14025) takarmányadalékként való engedélyezésének megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megtagadásának feltételeiről és eljárásairól. Az 1831/2003/EK rendelet 10. cikkének (7) bekezdése rendelkezik a rendelet hatálybalépése napján az Unióban takarmány-adalékanyagként használt anyagok, mikroorganizmusok és készítmények értékeléséről. A szilázs-adalékanyagok a korábbi uniós jogszabályozás szerint nem képezték értékelés vagy engedélyezés tárgyát.

               (2)

               Az 1831/2003/EK rendelet 10. cikke (1) bekezdése b) pontjának és 10. cikke (7) bekezdésének megfelelően a Lactobacillus pentosus (DSM 14025) készítményt valamennyi állatfaj szilázs-adalékanyagaként felvették a takarmány-adalékanyagok nyilvántartásába.

               (3)

               Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a Lactobacillus pentosus (DSM 14025) készítménynek valamennyi állatfaj takarmány-adalékanyagaként történő engedélyezésére és a „technológiai adalékok” adalékkategóriába és a „szilázs-adalékanyagok” funkcionális csoportba történő besorolására vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2011. november 16-i véleményében (2) arra a következtetésre jutott, hogy a Lactobacillus pentosus (DSM 14025) háromféle, az ember-, illetve állatgyógyászatban használt antibiotikummal szemben rezisztens.

               (5)

               A rendelkezésre álló információ nem zárja ki annak veszélyét, hogy a Lactobacillus pentosus (DSM 14025) az említett antibiotikumokkal szembeni rezisztenciáját a mikroorganizmusokra is át tudja vinni. Következésképpen nem nyert bizonyítást, hogy a Lactobacillus pentosus (DSM 14025) a javasolt felhasználási körülmények között nincs káros hatással az állatok és az ember egészségére, valamint a környezetre.

               (6)

               Az 1831/2003/EK rendelet 5. cikkében előírt engedélyezési feltételek ezért nem teljesülnek. Ennek megfelelően a Lactobacillus pentosus (DSM 14025) takarmányadalékként való engedélyezését meg kell tagadni.

               (7)

               Mivel a Lactobacillus pentosus (DSM 14025) takarmányadalékként való további felhasználása kockázatot jelenthet az emberek és állatok egészségére, a vonatkozó termékeket ki kell vonni a forgalomból.

               (8)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A Lactobacillus pentosus (DSM 14025) takarmány-adalékanyagként való engedélyezését a Bizottság megtagadja.
   2. cikk
   A Lactobacillus pentosus (DSM 14025) és az azt tartalmazó előkeverékek jelenlegi készleteit a lehető leghamarabb, de legkésőbb 2012. április 22-ig be kell vonni a piacról. A Lactobacillus pentosus-szal (DSM 14025) előállított szilázstakarmányt e rendelet hatálybalépését megelőzően a készletek kimerüléséig lehet felhasználni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 31-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2011; 9(11):2449.


title: A Bizottság (EU) 2015/1330 végrehajtási rendelete (2015. július 31.) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 234. alkalommal történő módosításáról

text:
               1.8.2015

               HU

               Az Európai Unió Hivatalos Lapja

               L 206/26

         A BIZOTTSÁG (EU) 2015/1330 VÉGREHAJTÁSI RENDELETE
   (2015. július 31.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 234. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2015. július 20-án az Egyesült Nemzetek Biztonsági Tanácsának (ENSZ BT) szankcióbizottsága jóváhagyta egy természetes személy törlését az al-Kaida szankcióbizottság által összeállított, azon személyeket, csoportokat és szervezeteket tartalmazó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell. Továbbá 2015. július 20-án az ENSZ BT szankcióbizottsága úgy határozott, hogy egy bejegyzést módosít a jegyzékben.

               (3)

               A 881/2002/EK rendelet I. mellékletét ennek megfelelően aktualizálni kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 31-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:

                  1.

                  A „Természetes személyek” részben a következő bejegyzést el kell hagyni:
                  „Aliaskhab Alibulatovich Kebekov (Алиaсхаб Алибулатович Кебеков) (más néven a) Sheikh Abu Muhammad; b) Ali Abu Muhammad; c) Abu Muhammad Ali Al-Dagestani). Születési ideje: 1972.1.1. Születési helye: Teletl falu, Samilszkij járás, Dagesztáni Köztársaság, Oroszországi Föderáció. Állampolgársága: orosz. Útlevélszáma: 628605523 (az Oroszországi Föderáció Szövetségi Migrációs Hivatala által 2006.7.4-én kibocsátott, 2016.7.16-án lejáró orosz nemzetközi útlevél). Nemzeti személyazonosító száma: 8203883123 (az Oroszországi Föderáció Dagesztáni Köztársasága Kirovszkij kerületének belügyi osztálya által 2005.7.16-án kibocsátott, 2017.1.1-jén lejáró orosz nemzeti útlevél). Címe: Shosse Aeroporta, 5 Ap. 7, Mahacskala, Dagesztáni Köztársaság, Oroszországi Föderáció. Egyéb információ: a) személyleírása: szeme színe: barna; haja színe: ősz; testmagassága: 170–175 cm; testfelépítése: erős; arca ovális, szakállt visel; b) apja neve: Alibulat Kebekovich Kebekov, 1927-es születésű; c) az Interpol-ENSZ Biztonsági Tanács speciális körözésen való feltüntetéshez fénykép áll rendelkezésre. A 2a. cikk (4) bekezdésének b) pontjában meghatározott megjelölés időpontja: 2015.3.23.”

                  2.

                  A „Természetes személyek” részben a „Mohammed Al Ghabra. Címe: Kelet-London, Egyesült Királyság. Születési ideje: 1980.6.1. Születési helye: Damaszkusz, Szíria. Állampolgársága: brit. Útlevélszáma: 094629366 (Egyesült Királyság). Egyéb információ: a) apja neve: Mohamed Ayman Ghabra; b) anyja neve: Dalal. A 2a. cikk (4) bekezdésének b) pontjában meghatározott megjelölés időpontja: 2006.12.12.” bejegyzés helyébe a következő szöveg lép:
                  „Mohammed Al Ghabra. (más néven a) Mohammed El' Ghabra; b) Danial Adam). Címe: Kelet-London, Egyesült Királyság. Születési ideje: 1980.6.1. Születési helye: Damaszkusz, Szíria. Állampolgársága: brit. Útlevélszáma: 094629366 (Egyesült Királyság). Egyéb információ: a) apja neve: Mohamed Ayman Ghabra; b) anyja neve: Dalal. A 2a. cikk (4) bekezdésének b) pontjában meghatározott megjelölés időpontja: 2006.12.12.”


title: A Bizottság 531/2011/EU végrehajtási rendelete ( 2011. május 31. ) a ciprusi kormány tényleges ellenőrzésén kívül eső területekről a kormány tényleges ellenőrzése alatt álló területekre érkező árukra vonatkozó egyedi szabályok megállapításáról szóló 1480/2004/EK rendelet módosításáról

text:
               1.6.2011

               HU

               Az Európai Unió Hivatalos Lapja

               L 146/4

         A BIZOTTSÁG 531/2011/EU VÉGREHAJTÁSI RENDELETE
   (2011. május 31.)
   a ciprusi kormány tényleges ellenőrzésén kívül eső területekről a kormány tényleges ellenőrzése alatt álló területekre érkező árukra vonatkozó egyedi szabályok megállapításáról szóló 1480/2004/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a csatlakozási okmány 10. jegyzőkönyvének 2. cikke szerinti rendszerről szóló, 2004. április 29-i 866/2004/EK tanácsi rendeletre (1) és különösen annak 4. cikke (12) bekezdésére,
   a Tűzszüneti Vonal Szabályozó Bizottsággal (2) folytatott konzultációt követően,
   mivel:

               (1)

               Az 1480/2004/EK bizottsági rendelet (3) különleges rendszert ír elő a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelv (4) V. mellékletének B. részébe tartozó növények, növényi termékek és más tárgyak növény-egészségügyi vizsgálatára vonatkozóan.

               (2)

               A sziget kereskedelmét és gazdasági kölcsönhatásait az 1480/2004/EK rendelet hatálybalépése óta szerzett tapasztalatokra tekintettel fokozni kell.

               (3)

               A zöld vonalon keresztül folytatott kereskedelem legfontosabb tétele a burgonya.

               (4)

               A burgonyakereskedelem volumenének növelése érdekében engedélyezni kell a ciprusi kormány tényleges ellenőrzésén kívül eső területeken (a továbbiakban: a területek) lévő burgonyatermelők számára, hogy a területeken vetőburgonyából termesztett, második vetésből származó burgonyát termesszenek.

               (5)

               A területeken az utántermesztett vetőburgonyát közvetlenül az EU által minősített vetőmagból termesztik.

               (6)

               A zöld vonalon keresztül 2006 óta folytatott burgonyakereskedelemből származó pozitív tapasztalatok azt mutatják, hogy – feltéve, hogy a növény-egészségügyi ellenőrzéseket a Bizottság által kinevezett független növény-egészségügyi szakértők végzik és biztosított a nyomonkövethetőség – a területeken termesztett burgonya nem jelent indokolatlan kockázatot a növényegészségügyre nézve, amennyiben a ciprusi kormány tényleges ellenőrzése alatt álló területekről érkezik. Következésképpen meg lehet szüntetni bizonyos, az 1480/2004/EK rendelet 3. cikke (1) bekezdésének második albekezdésében előírt korlátozásokat.

               (7)

               A területeken továbbra is alkalmazzák a Bizottság által kinevezett független növény-egészségügyi szakértőket, hogy így garantálni lehessen a burgonyatermés nyomonkövethetőségét és növény-egészségügyi helyzetét.

               (8)

               Az 1480/2004/EK rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az 1480/2004/EK rendelet a következőképpen módosul:

               1.

               A 3. cikk (1) bekezdése második albekezdésének helyébe a következő szöveg lép:
               „A burgonya esetében a független növény-egészségügyi szakértők igazolják, hogy a szállítmányt képező burgonyát közvetlenül a tagállamok egyikében minősített vetőburgonyából, vagy egy másik olyan országban minősített vetőburgonyából termesztették, amely ország esetében a vetésre szánt burgonyának a Közösségbe történő behozatala a 2000/29/EK irányelv III. melléklete alapján nem tilos, vagy olyan utántermesztett vetőburgonyából, amelyet – a szakértők felügyelete mellett – az ebben a bekezdésben említett minősített vetőburgonya első terméséből termesztettek.”

               2.

               A III. melléklet helyébe e rendelet mellékletének szövege lép.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 31-én.

            a Bizottság részéről

            az elnök

         José Manuel BARROSO

      (1)  HL L 161., 2004.4.30., 128. o.

      (2)  A 866/2004/EK rendelet 4. cikkének (12) bekezdése szerint létrehozva.

      (3)  HL L 272., 2004.8.20., 3. o.

      (4)  HL L 169., 2000.7.10., 1. o.

      MELLÉKLET

            „III. MELLÉKLET

               Nyomtatványminta a 3. cikk (2) bekezdésében meghatározott növény-egészségügyi vizsgálatról szóló jelentéshez


title: A Bizottság 798/2014/EU végrehajtási rendelete ( 2014. július 23. ) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               25.7.2014

               HU

               Az Európai Unió Hivatalos Lapja

               L 219/1

         A BIZOTTSÁG 798/2014/EU VÉGREHAJTÁSI RENDELETE
   (2014. július 23.)
   az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatala vonatkozásában a származási hely szerinti árkülönbségek figyelembevételével módosítani kell.

               (3)

               Ezért az 1484/95/EK rendeletet ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 23-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1995. június 28-i 1484/95/EK rendelete a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtására és a kiegészítő importvám megállapítására vonatkozó részletes szabályok megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikk (3) bekezdésében említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        121,8

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        131,2
                        143,0

                        0
                        0

                        AR
                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        293,6
                        220,0
                        326,7
                        244,2

                        2
                        24
                        0
                        17

                        AR
                        BR
                        CL
                        TH

                        0207 14 60

                        Csirkecomb, fagyasztva

                        122,7

                        6

                        BR

                        0207 27 10

                        Pulykadarabok, csont nélkül, fagyasztva

                        344,2
                        310,2

                        0
                        0

                        BR
                        CL

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        251,6

                        11

                        BR

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A »ZZ« kód jelentése: »egyéb származási hely«.”


title: A Bizottság (EU) 2016/892 végrehajtási rendelete (2016. június 7.) az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (EGT-vonatkozású szöveg)

text:
               8.6.2016

               HU

               Az Európai Unió Hivatalos Lapja

               L 151/4

         A BIZOTTSÁG (EU) 2016/892 VÉGREHAJTÁSI RENDELETE
   (2016. június 7.)
   az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 497. cikke (3) bekezdésére,
   mivel:

               (1)

               Annak érdekében, hogy elkerüljük a nemzetközi pénzügyi piacok zavarát és megakadályozzuk, hogy az intézmények magasabb szavatolótőke-követelményeknek legyenek kénytelenek megfelelni egy meglévő központi szerződő fél engedélyezési, illetve elismerési folyamata során, az 575/2013/EU rendelet 497. cikkének (1) és (2) bekezdése átmeneti időszakot határoz meg, amely során az intézmények által elfogadott központi szerződő félnek tekinthetők mindazon központi szerződő felek, amelyekkel az Unióban letelepedett intézmények ügyleteket számolnak el.

               (2)

               Az 575/2013/EU rendelet az intézmények központi szerződő féllel szembeni kitettséghez kapcsolódó szavatolótőke-követelményének kiszámításához szolgáltatott egyes adatok tekintetében módosította a 648/2012/EU rendeletet (2). Ennek megfelelően a 648/2012/EU rendelet 89. cikkének (5a) bekezdése előírja egyes központi szerződő felek számára, hogy korlátozott ideig a klíringtagoktól kapott alapletétek egészét tüntessék fel a jelentendő adatok között. Ez az átmeneti időszak megfelel az 575/2013/EU rendelet 497. cikkében rögzítettnek.

               (3)

               Mindkét átmeneti időszak 2014. június 15-én lejárt volna.

               (4)

               Az 575/2013/EU rendelet 497. cikkének (3) bekezdése felhatalmazza a Bizottságot, hogy rendkívüli körülmények esetén a szavatolótőke-követelményre vonatkozó átmeneti időszak további hat hónappal való meghosszabbítására vonatkozó végrehajtási aktust fogadjon el. Ez a hosszabbítás a 648/2012/EU rendelet 89. cikkének (5a) bekezdésében rögzített határidőkre is alkalmazandó. Az 591/2014/EU (3), az 1317/2014/EU (4), az (EU) 2015/880 (5), és az (EU) 2015/2326 (6) bizottsági végrehajtási rendelet 2016. június 15-ig meghosszabbította a szóban forgó átmeneti időszakokat.

               (5)

               Az Unióban letelepedett meglévő központi szerződő felek engedélyezése folyamatban van, de 2016. június 15-ig nem fejeződik be. Még két, az Unióban letelepedett központi szerződő fél engedélyezése van hátra. Amennyiben nem kerül sor az átmeneti időszak meghosszabbítására, az említett két központi szerződő féllel szembeni kitettséggel rendelkező, az Unióban letelepedett intézményeknek e kitettségek tekintetében a szavatolótőke-követelmények jelentős növekedésével kell számolniuk. Jóllehet előfordulhat, hogy ez a növekedés csupán átmeneti jellegű, mégis ahhoz vezethet, hogy az említett intézmények megszüntetik közvetlen részvételüket az érintett központi szerződő felekben, vagy megszűnik – legalábbis átmenetileg – az elszámolási szolgáltatások nyújtása az említett intézmények ügyfeleinek, ami zavart okoz azokon a piacokon, ahol e központi szerződő felek működnek és potenciálisan az uniós piacokon általánosságban.

               (6)

               Az elismerést eddig kérelmező, harmadik országban letelepedett központi szerződő felek közül az Európai Értékpapírpiaci Hatóság (ESMA) már 17 központi szerződő felet elismert. Ezek közül hat – kanadai, mexikói, dél-afrikai és svájci – központi szerződő felet az (EU) 2015/2326 végrehajtási rendelet elfogadását követően ismertek el. Az (EU) 2015/2038 (7) és az (EU) 2016/377 (8) bizottsági végrehajtási határozat alapján elismerhetők továbbá dél-koreai és egyesült államokbeli központi szerződő felek. Mindazonáltal a többi harmadik országbeli központi szerződő fél elismerése még várat magára, és az elismerési folyamat 2016. június 15-ig nem fog lezárulni. Amennyiben az említett központi szerződő felekkel szemben kitettségekkel rendelkező intézmények tekintetében nem hosszabbítják meg az átmeneti időszakot, úgy a fennmaradó központi szerződő felek által kiszolgált piacokon is súlyos zavarok alakulhatnak ki, amelyek ugyanazokra az okokra vezethetők vissza, mint az Unióban letelepedett központi szerződő felekre vonatkozó átmeneti időszak meghosszabbításának elmaradása esetén.

               (7)

               Ezért az uniós és az Unión kívüli piacok zavarainak elkerülésére irányuló igény, amely előzőleg az 575/2013/EU rendelet 497. cikkének (1) és (2) bekezdésében rögzített átmeneti időszak meghosszabbításához vezetett, az átmeneti időszak (EU) 2015/2326 végrehajtási rendeletben megállapított meghosszabbításának lejárta után továbbra is fennáll. Az átmeneti időszak további meghosszabbításának lehetővé kell tennie, hogy az Unióban letelepedett intézmények (illetve azok Unión kívül letelepedett leányvállalatai) elkerüljék a szavatolótőke-követelmények jelentős növekedését, amely azért válna szükségessé, mert nem zárul le azon központi szerződő felek engedélyezési vagy elismerési folyamata, amelyek életképes és hozzáférhető módon az Unióban letelepedett intézmények (illetve azok Unión kívül letelepedett leányvállalatai) által igényelt meghatározott típusú elszámolási szolgáltatásokat nyújtanak. Ezért indokolt az átmeneti időszakok további hat hónappal történő meghosszabbítása.

               (8)

               Az e rendeletben előírt intézkedések összhangban vannak az európai bankbizottság véleményével,

         ELFOGADTA EZT A RENDELETET:
   1. cikk
   Az 575/2013/EU rendelet 497. cikkének (1) és (2) bekezdésében, illetve a 648/2012/EU rendelet 89. cikke (5a) bekezdésének első és második albekezdésében említett, 15 hónapos időszakok – miután az 591/2014/EU, az 1317/2014/EU, az (EU) 2015/880 és az (EU) 2015/2326 végrehajtási rendelet 1. cikkének megfelelően meghosszabbításra kerültek – további hat hónappal, 2016. december 15-ig meghosszabbodnak.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 7-én.

            a Bizottság részéről

            az elnök

         Jean-Claude JUNCKER

      (1)  HL L 176., 2013.6.27., 1. o.

      (2)  Az Európai Parlament és a Tanács 2012. július 4-i 648/2012/EU rendelete a tőzsdén kívüli származtatott ügyletekről, a központi szerződő felekről és a kereskedési adattárakról (HL L 201., 2012.7.27., 1. o.).

      (3)  A Bizottság 2014. június 3-i 591/2014/EU végrehajtási rendelete az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 165., 2014.6.4., 31. o.).

      (4)  A Bizottság 2014. december 11-i 1317/2014/EU végrehajtási rendelete az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 355., 2014.12.12., 6. o.).

      (5)  A Bizottság 2015. június 4-i (EU) 2015/880 végrehajtási rendelete az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 143., 2015.6.9., 7. o.).

      (6)  A Bizottság 2015. december 11-i (EU) 2015/2326 végrehajtási rendelete az 575/2013/EU és a 648/2012/EU európai parlamenti és tanácsi rendeletben rögzített, a központi szerződő felekkel szembeni kitettséghez kapcsolódó szavatolótőke-követelményre vonatkozó átmeneti időszakok meghosszabbításáról (HL L 328., 2015.12.12., 108. o.).

      (7)  A Bizottság 2015. november 13-i (EU) 2015/2038 végrehajtási határozata a Koreai Köztársaság központi szerződő felekre vonatkozó szabályozási keretének a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendelet követelményeivel való egyenértékűségéről (HL L 298., 2015.11.14., 25. o.).

      (8)  A Bizottság 2016. március 15-i (EU) 2016/377 végrehajtási határozata az Amerikai Egyesült Államok Határidős Árutőzsdei Kereskedést Felügyelő Bizottság által engedélyezett és felügyelt központi szerződő felekre vonatkozó keretszabályozásának a 648/2012/EU európai parlamenti és tanácsi rendelet követelményeivel való egyenértékűségéről (HL L 70., 2016.3.16., 32. o.).


title: A Bizottság (EU) 2015/1079 végrehajtási rendelete (2015. július 3.) a 37/2010/EU rendeletnek a hexaflumuron anyag tekintetében történő módosításáról (EGT-vonatkozású szöveg)

text:
               4.7.2015

               HU

               Az Európai Unió Hivatalos Lapja

               L 175/8

         A BIZOTTSÁG (EU) 2015/1079 VÉGREHAJTÁSI RENDELETE
   (2015. július 3.)
   a 37/2010/EU rendeletnek a hexaflumuron anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő uniós felhasználásra szánt farmakológiai hatóanyagok maradékanyag-határértékeit (a továbbiakban: MRL) rendelet útján kell megállapítani.

               (2)

               A 37/2010/EU bizottsági rendelet (2) 1. táblázata megállapítja a farmakológiai hatóanyagokat és állati eredetű élelmiszerekben előforduló MRL-jeik szerinti osztályozásukat.

               (3)

               A hexaflumuron még nem szerepel e táblázatban.

               (4)

               Az Európai Gyógyszerügynökséghez (a továbbiakban: EMA) a hexaflumuronnak az uszonyos halakban való előfordulására vonatkozó MRL-ek megállapítása iránti kérelem érkezett.

               (5)

               Az EMA az állatgyógyászati készítmények bizottságának véleménye alapján MRL megállapítását javasolta a hexaflumuronnak az uszonyos halakban való, a természetes arányban jelen levő izomra és bőrre alkalmazandó előfordulása tekintetében.

               (6)

               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

               (7)

               Az EMA véleménye szerint a halaknak az emlősökhöz viszonyítva korlátozottabb anyagcseréje következtében a hexaflumuron uszonyos halak tekintetében megállapított MRL-jeinek más élelmiszer-termelő állatokra történő extrapolációja nem helyénvaló.

               (8)

               A 37/2010/EU rendelet mellékletének 1. táblázatát ezért ennek megfelelően módosítani kell.

               (9)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. szeptember 2-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 3-án.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázata a következő anyagra vonatkozó bejegyzéssel egészül ki a betűrend szerinti helyen:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Hexaflumuron

                     Hexaflumuron

                     Uszonyos halak

                     500 μg/kg

                     Természetes arányban jelen lévő izom és bőr

                     NINCS ADAT

                     Paraziták elleni hatóanyagok/Ektoparaziták elleni hatóanyagok”


title: A Bizottság (EU) 2017/1007 végrehajtási rendelete (2017. június 15.) egy lecitineket tartalmazó készítmény valamennyi állatfaj takarmány-adalékanyagaként történő engedélyezéséről (EGT-vonatkozású szöveg. )

text:
                  16.6.2017

                  HU

                  Az Európai Unió Hivatalos Lapja

                  L 153/13

            A BIZOTTSÁG (EU) 2017/1007 VÉGREHAJTÁSI RENDELETE
      (2017. június 15.)
      egy lecitineket tartalmazó készítmény valamennyi állatfaj takarmány-adalékanyagaként történő engedélyezéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                  (2)

                  A lecitinek takarmány-adalékanyagként történő felhasználását valamennyi állatfaj esetében a 70/524/EGK irányelvnek megfelelően határozatlan időre engedélyezték. Az említett adalékanyagot ezt követően az 1831/2003/EK rendelet 10. cikke (1) bekezdésének b) pontja szerint meglévő termékként felvették a takarmány-adalékanyagok közösségi nyilvántartásába.

                  (3)

                  Az 1831/2003/EK rendelet 10. cikke (2) bekezdésének megfelelően kérelmet nyújtottak be egy lecitineket tartalmazó készítmény valamennyi állatfaj takarmány-adalékanyagaként történő felhasználásának újraértékelésére vonatkozóan. A kérelmező az adalékanyagnak a „technológiai adalékanyagok” adalékanyag-kategóriába, valamint az „emulgeálószerek” funkcionális csoportba való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2016. július 13-i véleményében (3) arra a következtetésre jutott, hogy a lecitineket tartalmazó készítmény a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság ezenfelül arra a következtetésre jutott, hogy a készítmény takarmányban, emulgeálószerként történő felhasználása hatékonynak bizonyul. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagokra vonatkozó analitikai módszerekről szóló, az 1831/2003/EK rendelettel létrehozott referencialaboratórium által benyújtott jelentést.

                  (5)

                  A lecitinek értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (6)

                  mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (7)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, a „technológiai adalékanyagok” adalékanyag-kategóriába és az „emulgeálószerek” funkcionális csoportba tartozó adalékanyag takarmány-adalékanyagként történő használata a mellékletben meghatározott feltételek mellett engedélyezett.
      2. cikk
      Átmeneti intézkedések
      (1)   A mellékletben meghatározott adalékanyag és az azt tartalmazó előkeverékek, amelyeket 2018. január 6. előtt állítottak elő és címkéztek fel a 2017. július 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
      (2)   A mellékletben meghatározott adalékanyagot tartalmazó azon takarmánykeverékek és takarmány-alapanyagok, amelyeket 2018. július 6. előtt állítottak elő és címkéztek fel a 2017. július 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.
      (3)   A mellékletben meghatározott adalékanyagot tartalmazó azon takarmánykeverékek és takarmány-alapanyagok, amelyeket 2019. július 6. előtt állítottak elő és címkéztek fel a 2017. július 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 15-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

         (3)  EFSA Journal 2016;14(8):4560.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     mg/kg lecitinek a 12 %-os nedvességtartalmú teljes értékű takarmányban

                        Kategória: technológiai adalékanyagok. Funkcionális csoport: emulgeálószerek

                     1c322

                     —

                     Lecitinek

                        Az adalékanyag összetétele

                     Lecitintartalmú készítmény, legalább a következő tartalommal:

                                 —

                                 foszfolipidek ≥ 18 %,

                                 —

                                 lizofoszfolipidek ≥ 11 %,

                                 —

                                 más foszfolipidek ≤ 6 %,

                           Nedvesség > 1 %

                        A hatóanyag jellemzése

                     Szójababból kivont lecitinek (CAS-szám 8002-43-5)

                        Analitikai módszer
                         (1)

                     A takarmány-adalékanyag jellemzésére:
                     A 231/2012/EU bizottsági rendelet (2) és a megfelelő vizsgálatok a FAO JECFA „Lecitinek” (3)
                         (4) monográfiában

                     Valamennyi állatfaj

                     —

                     —

                     —

                     Teljes értékű takarmányban történő felhasználási szint: 100 –1 500  mg adalékanyag 1 kg teljes értékű takarmányban

                     2027. július 6.

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports

            (2)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).

            (3)  FAO JECFA Combined Compendium of Food Additive Specifications, ’Lecithin’, Monograph No. 4 (2007), http://www.fao.org/food/food-safety-quality/scientific-advice/jecfa/jecfa-additives/detail/en/c/260/

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm


title: A Bizottság (EU) 2015/1311 végrehajtási rendelete (2015. július 24.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Plate de Florenville [OFJ])

text:
               31.7.2015

               HU

               Az Európai Unió Hivatalos Lapja

               L 203/1

         A BIZOTTSÁG (EU) 2015/1311 VÉGREHAJTÁSI RENDELETE
   (2015. július 24.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Plate de Florenville [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Belgium kérelmét (2) a „Plate de Florenville” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Plate de Florenville” elnevezést be kell jegyezni,

         ELFOGADTA EZT A RENDELETET:
   1. cikk
   A „Plate de Florenville” (OFJ) elnevezés bejegyzésre kerül.
   Az első albekezdésben említett elnevezés a 668/2014/EU bizottsági rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket azonosít.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 24-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 72., 2015.2.28., 26. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 15/2014/EU végrehajtási rendelete ( 2014. január 9. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               10.1.2014

               HU

               Az Európai Unió Hivatalos Lapja

               L 5/1

      A BIZOTTSÁG 15/2014/EU VÉGREHAJTÁSI RENDELETE

   (2014. január 9.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 9-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  97,3

                  MA

                  76,1

                  TN

                  85,4

                  TR

                  129,0

                  ZZ

                  97,0

                  0707 00 05

                  MA

                  158,2

                  TR

                  143,8

                  ZZ

                  151,0

                  0709 93 10

                  MA

                  63,1

                  TR

                  130,8

                  ZZ

                  97,0

                  0805 10 20

                  EG

                  43,4

                  MA

                  85,5

                  TR

                  83,5

                  ZA

                  44,3

                  ZZ

                  64,2

                  0805 20 10

                  IL

                  186,9

                  MA

                  72,7

                  ZZ

                  129,8

                  0805 20 30, 0805 20 50, 0805 20 70, 0805 20 90

                  IL

                  75,9

                  JM

                  93,8

                  MA

                  117,4

                  TR

                  80,8

                  ZZ

                  92,0

                  0805 50 10

                  EG

                  66,2

                  TR

                  70,6

                  ZZ

                  68,4

                  0808 10 80

                  CN

                  110,7

                  MK

                  27,7

                  US

                  155,4

                  ZZ

                  97,9

                  0808 30 90

                  CN

                  53,4

                  US

                  144,5

                  ZZ

                  99,0

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Tanács (EU) 2015/376 végrehajtási rendelete ( 2015. március 6. ) a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról

text:
               7.3.2015

               HU

               Az Európai Unió Hivatalos Lapja

               L 64/15

         A TANÁCS (EU) 2015/376 VÉGREHAJTÁSI RENDELETE
   (2015. március 6.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendeletre (1) és különösen annak 16. cikke (2) bekezdésére,
   mivel:

               (1)

               A Tanács 2011. március 2-án elfogadta a 204/2011/EU rendeletet.

               (2)

               A Törvényszék T-348/13. sz. ügyben 2014. szeptember 24-én hozott ítéletét (2) követően az Ahmed Mohammed Qadhaf Al-Dam-ra vonatkozó bejegyzést törölni kell a 204/2011/EU rendelet III. mellékletéből. Ezen túlmenően egy, az említett mellékletben szereplő személyre vonatkozó bejegyzést naprakésszé kell tenni.

               (3)

               A 204/2011/EU rendelet III. mellékletét ezért ennek megfelelően módosítani kell,

         ELFOGADTA EZT A RENDELETET
   1. cikk
   A 204/2011/EU rendelet III. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 6-án.

            a Tanács részéről

            az elnök

         K. GERHARDS

      (1)  HL L 58., 2011.3.3., 1. o.

      (2)  Az EBHT-ban még nem tették közzé.

      MELLÉKLET

                  1.

                  A 204/2011/EU rendelet III. mellékletében szereplő következő személyre vonatkozó bejegyzés helyébe az alábbi bejegyzés lép:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              „1.

                              ABDULHAFIZ, Mas'ud, ezredes (másképp ABDULHAFID [vezetéknév]; Massoud [utónév]).

                              Beosztása: A fegyveres erők parancsnoka
                              Születési idő: 1937. január 1.
                              Születési hely: Tripoli, Líbia.

                              A fegyveres erők harmadik legfontosabb embere. Jelentős szerepet tölt be a katonai hírszerzésben.

                              2011.2.28.”

                  2.

                  A következő személyre vonatkozó bejegyzést törölni kell a 204/2011/EU rendelet III. mellékletében foglalt jegyzékből:

                              „8.

                              QADHAF AL-DAM, Ahmed Mohammed.”


title: A Bizottság 338/2011/EU végrehajtási rendelete ( 2011. április 7. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Magiun de prune Topoloveni [OFJ])

text:
               8.4.2011

               HU

               Az Európai Unió Hivatalos Lapja

               L 94/21

         A BIZOTTSÁG 338/2011/EU VÉGREHAJTÁSI RENDELETE
   (2011. április 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Magiun de prune Topoloveni [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Románia kérelmét a „Magiun de prune Topoloveni” elnevezés bejegyzésére (2).

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 7-én.

            a Bizottság részéről, az elnök nevében,
         Dacian CIOLOŞ

            a Bizottság tagja

      (1)  HL L 93., 2006.3.31., 12. o.

      (2)  HL C 241., 2010.9.8., 3. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      ROMÁNIA
      Magiun de prune Topoloveni (OFJ)